smcproject/ml-wiki-sentences huggingface dataset:
ലൊംബാർഡിന്റെ പിൻ‌ഗാമിയായത് നോത്ര് ദാം ഭദ്രാസനത്തിന്റെ നിർമ്മാണത്തിനു മേൽനോട്ടം വഹിച്ച സള്ളിയിലെ മൗറീസ് ആണ്‌.
പാരിസിലെ വിശുദ്ധ മാർസലിന്റെ ദേവാലയത്തിലുണ്ടായിരുന്ന അദ്ദേഹത്തിന്റെ ശവകുടീരം ഫ്രഞ്ച് വിപ്ലവകാലത്ത് നശിപ്പിക്കപ്പെട്ടു.
എന്നാൽ കുടീരലിഖിതത്തിന്റെ ഒരു പകർപ്പ് ലഭ്യമാണ്‌. 'സെന്റൻസുകൾ'
ബൈബിളിലെ സങ്കീർത്തങ്ങളുടേയും പൗലോസിന്റെ ലേഖനങ്ങളുടേയും നിരൂപണങ്ങൾ ലൊംബാർഡ് എഴുതിയിട്ടുണ്ട്.
എന്നാൽ അദ്ദേഹത്തിന്റെ ഏറ്റവും അറിയപ്പെടുന്ന രചന, നൂറ്റാണ്ടുകളോളം മദ്ധ്യകാല സർ‌വകലാശാലകളിൽ ദൈവശാസ്ത്രത്തിന്റെ അംഗീകൃതപാഠപുസ്തകമായിരുന്ന സെന്റൻസുകളുടെ നാലു പുസ്തകങ്ങളാണ്‌.
ക്വാട്ടർ ലിബ്രി സെന്റൻഷിയാറം (Quatuor Libri Sententiarum) എന്നാണ്‌ മൂലഭാഷയായ ലത്തീനിൽ ഈ കൃതിയുടെ മുഴുവൻ പേര്‌.
1120 മുതൽ പതിനാറാം നൂറ്റാണ്ടു വരെ, ബൈബിളിനു പുറത്തുള്ള ക്രിസ്തീയ സാഹിത്യത്തിലെ മറ്റൊരു രചനയും ഇത്ര വ്യാപകമായി വ്യാഖ്യാനിക്കപ്പെട്ടിട്ടില്ല.
വലിയ അൽബർത്തോസ് , തോമസ് അക്വീനാസ് , ഓക്കമിലെ വില്യം , ഗബ്രിയേൽ ബിയേൽ തുടങ്ങിയവരുൾപ്പെടെ നാലായിരം ചിന്തകന്മാർ അതിന്‌ വ്യാഖ്യാനം രചിച്ചിട്ടുണ്ടെന്നു പറയപ്പെടുന്നു.
അതു നേടിയെടുത്ത അതിരില്ലാത്ത സ്വാധീനം ഇഷ്ടപ്പെടാതിരുന്ന റോജർ ബേക്കൺ, സെന്റൻസുകൾ ബൈബിളിന്റെ സ്ഥാനം പിടിച്ചെടുത്തു എന്നു പരാതിപ്പെട്ടു.
പ്രൊട്ടസ്റ്റന്റ് നവീകർത്താക്കളിൽ പ്രമുഖൻ മാർട്ടിൻ ലൂഥർ പോലും യുവപ്രായത്തിൽ സെന്റൻസുകളെക്കുറിച്ച് കുറിപ്പുകളെഴുതി.
മറ്റൊരു നവീകരണനേതാവ് ജോൺ കാൽ‌വിൽ,  ഇൻസ്റ്റിട്യൂട്ടുകൾ എന്ന തന്റെ പ്രഖ്യാതകൃതിയിൽ നൂറിലേറെ വട്ടം സെന്റൻസുകളെ ഉദ്ധരിക്കുന്നുണ്ട്.
ദൈവശാസ്ത്രത്തിലെ വിവിധ മേഖലകളിലെ സമസ്യകളെ സംബന്ധിച്ച ലിഖിതങ്ങളെ ചിട്ടയോടെ സമാഹരിക്കാനും പരസ്പരവിരുദ്ധമായി കാണപ്പെടുന്നവയെ സമന്വയിപ്പിക്കാനുമുള്ള ആദ്യത്തെ പ്രധാന ശ്രമമായിരുന്നു ലൊംബാർഡിന്റെ കൃതി.
ദൈവികത്രിത്വത്തെ സംബന്ധിച്ച ഒന്നാം പുസ്തകത്തിലാണ്‌ സെന്റൻസുകളുടെ തുടക്കം.
രണ്ടാം പുസ്തകം സൃഷ്ടിയേയും, മൂന്നാം പുസ്തകം  "പാപത്തിൽ നിപതിച്ച" സൃഷ്ടിയുടെ "രക്ഷകനായ" ക്രിസ്തുവിനേയും പറ്റിയാണ്‌.
ക്രിസ്തുവിന്റെ കൃപയുടെ മാദ്ധ്യമങ്ങളായി കരുതപ്പെടുന്ന കൂദാശകളെപ്പറ്റിയുള്ള നാലാം പുസ്തകത്തിൽ ഈ ഗ്രന്ഥസമുച്ചയം പൂർത്തിയാകുന്നു‌.
നൂറ്റാണ്ടുകളോളം ക്രിസ്തീയചിന്തയുടെ സ്കൊളാസ്റ്റിക് വ്യാഖ്യാനത്തിന്റെ ചട്ടക്കൂടായിരുന്നെങ്കിലും സെന്റൻസുകളുടെ നാലു പുസ്തകങ്ങൾ പിൽക്കാലത്തെ സ്കൊളാസ്റ്റിക് രചനകളുടെ സം‌വാദാത്മകശൈലിയിൽ എഴുതപ്പെട്ടവയല്ല.
ക്രിസ്തീയ ദൈവശാസ്ത്രത്തിന്റെ വിവിധ വശങ്ങളെക്കുറിച്ചുള്ള അക്കാലത്തെ ധാരണകളെ പ്രതിഫലിപ്പിക്കുന്ന ബൈബിൾ പാഠങ്ങളുടേയും, സഭാപിതാക്കളുടേയും മദ്ധ്യകാലചിന്തകന്മാരുടേയും രചനകളുടേയും ഒരു സഞ്ചയമാണത്.
ബൈബിൾ പാഠങ്ങളുടെ വ്യാഖ്യാനത്തിന്‌ പൂർ‌വഗാമികളുടെ "ആധികാരിക" ലിഖിതങ്ങളിൽ നിന്നുള്ള ഉദ്ധരണികളെ ആശ്രയിക്കുന്ന സെന്റൻസുകൾ , സ്കൊളാസ്റ്റിക്കുകൾക്കു മുൻപ് ലാവോണിലെ അൻസെൽമും മറ്റും അവലംബിച്ച വ്യാഖ്യാനപാരമ്പര്യമാണ് പിന്തുടരുന്നത്‌.
പീറ്റർ ലൊംബാർഡ്, അബലാർഡിനെപ്പോലെ സ്കൊളാസ്റ്റിസിസത്തിന്റെ പ്രാരംഭകനായി കണക്കാക്കപ്പെടാതിരിക്കാൻ കാരണമതാണ്‌.
ഒരുവിധത്തിൽ നോക്കിയാൽ സെന്റൻസുകൾ ഉദാത്തമായ ചിന്തയുടെ ഫലമല്ലാത്ത സാധാരണരചനയാണെന്ന് തോന്നിയേക്കാം.
എന്നാൽ ഈ വാല്യങ്ങൾ തീരെ സാധാരണമായിരുന്നെങ്കിൽ ദീർഘകാലത്തേയ്ക്ക് അവ നിലനിർത്തിയ വിപുലമായ സ്വീകാര്യത അവയ്ക്കുണ്ടാകുമായിരുന്നില്ല.
അസാധാരണമായ സമഗ്രതയോടെയും ഭാവനയോടെയും സഞ്ചയിക്കപ്പെട്ടവയാണവ.
അച്ചടിവിദ്യയുടെ പ്രചാരം പുസ്തകങ്ങളുടെ വിലകുറയ്ക്കുന്നതിനു മുൻപ്, അദ്ധ്യാപകർക്കും വിദ്യാർത്ഥികൾക്കും വളരെക്കുറച്ചു പുസ്തകങ്ങളേ വാങ്ങാൻ കഴിയുമായിരുന്നുള്ളു.
അക്കാലത്ത് ദൈവശാസ്ത്രപഠനത്തിന്റെ അവശ്യസാമിഗ്രികളായി ബൈബിളും ലൊംബാർഡിന്റെ സെന്റൻസുകളും നിലകൊണ്ടു.
സെന്റൻസുകളിൽ പീറ്റർ ലൊംബാർഡ് അവതരിപ്പിക്കുന്ന സിദ്ധാന്തങ്ങളിൽ ഏറ്റവും പ്രസിദ്ധവും വിവാദപരവുമായത് സ്നേഹത്തിന്‌ പരിശുദ്ധാത്മാവുമായി കല്പിക്കുന്ന താദാത്മ്യമാണ്‌.
ഈ സിദ്ധാന്തമനുസരിച്ച് ഒരു ക്രിസ്ത്യാനി ദൈവത്തെയോ അയൽക്കാരനെയോ സ്നേഹിക്കുമ്പോൾ, ആ സ്നേഹം അക്ഷരാർത്ഥത്തിൽ ദൈവമാകുന്നതിനാൽ അയാൾ ദൈവികനായി ദൈവികത്രിത്വത്തിന്റെ ജീവനിലേയ്ക്ക് ചേർക്കപ്പെടുന്നു.
ഈ ആശയം വിശ്വാസഭ്രംശമായി പ്രഖ്യാപിക്കപ്പെട്ടിട്ടില്ലെങ്കിലും വിപ്ലവകരമായ ഈ ചിന്തയിൽ ലൊംബാർഡിനെ പിന്തുടരാൻ അധികം ദൈവശാസ്ത്രജ്ഞന്മാരുണ്ടായില്ല.
വിവാഹത്തിന്റെ അടിസ്ഥാനം ഉഭയസമ്മതമാണെന്നും അതിന്റെ പൂർണ്ണതയ്ക്ക് സം‌യോഗം(consummation) നിർബ്ബന്ധമല്ലെന്നുമുള്ള ലൊംബാർഡിന്റെ വാദം, പന്ത്രണ്ടാം നൂറ്റാണ്ടിലെ തന്നെ കാനൻ നിയമജ്ഞനായ ഗ്രേഷ്യന്റെ നിലപാടിൽ നിന്നു ഭിന്നമായിരുന്നു.
ഇക്കാര്യത്തിൽ ലൊംബാർഡിന്റെ വാദത്തെ അലക്സാണ്ടർ മൂന്നാമൻ മാർപ്പാപ്പ(1159-1181) അംഗീകരിച്ചത് വിവാഹത്തെക്കുറിച്ചുള്ള ക്രിസ്തീയസഭയുടെ നിലപാടിൽ നിർണ്ണായകമായി.
൧ പീറ്റർ അബലാർഡിന്റെ Sic et Non(Yes and No) എന്ന കൃതിയെ ഏറെ വിലമതിച്ച ലൊംബാർഡ്, അതിനെ തന്റെ പ്രാർത്ഥനാഗ്രന്ഥം(Breviary) എന്നു വിളിച്ചു.
അബലാർഡിന്റെ അപഭ്രംശങ്ങളെ ഒഴിവാക്കി അദ്ദേഹത്തിന്റെ ചിന്താരീതി പിന്തുടരാനാണ്‌ ലൊംബാർഡ് ശ്രമിച്ചത്.
അവലംബം ↑ {{ cite book }} :  CS1 maint: location missing publisher ( link ) ↑ Peter Lombard The Britannica - https://www.britannica.com/biography/Peter-Lombard ↑ Peter Lombard (1095-1160) ↑ ↑ Jean LeClercq, 'Influence and noninfluence of Dionysius in the Western Middle Ages', in Pseudo-Dionysius: The Complete Works , trans.
Colm Luibheid, (New York: Paulist Press, 1987), pp25-33 1 2 പീറ്റർ ലൊംബാർഡ്, കത്തോലിക്കാവിജ്ഞാനകോശം 1 2 വിശ്വാസത്തിന്റെ യുഗം, സംസ്കാരത്തിന്റെ കഥ , നാലാം ഭാഗം, വിൽ ഡുറാന്റ് (പുറം 953) ↑ ക്രിസ്തുമതത്തിന്റെ ചരിത്രം, കെന്നത്ത് സ്കോട്ട് ലട്ടൂററ്റ്(പുറം 506 ↑ സെന്റൻസുകൾ, ഒന്നാം പുസ്തകം 17-ആം ഡിസ്റ്റിംഗ്‌ഷൺ
പീറ്റർ സിങ്ങർ ഇംഗ്ലീഷ് വിലാസം https://ml.wikipedia.org/wiki/Peter_Singer
പീറ്റർ ആൽബർട്ട് തോമസ് ഡേവിഡ് സിങർ ഒരു ആസ്ത്രെലിയൻ നൈതികശാസ്ത്രജ്ഞ്ഞനും തത്ത്വചിന്തകനുമാണ്.
അദ്ദേഹത്തിന്റെ പ്രശസ്തമായ ഗ്രന്ഥമാണ് ആനിമൽ ലിബറേഷൻ .
മതകേന്ദ്രീകൃതവും, മനുഷ്യ കേന്ദ്രീകൃതവുമായ ധാർമികചിന്തകളെ സിങർ നിരാകരിക്കുന്നു.
അദ്ദേഹത്തെ സംബന്ധിച്ച് ജീവലോകത്തിനാകെ ഗുണകരമായതാവണം ആത്യന്തിക നന്മ.
മനുഷ്യൻ മറ്റുജീവികളെക്കാൾ മഹാൻ ആണെന്നും , അതുകൊണ്ട് മനുഷ്യനു മറ്റു ജീവികളെ ഇഷ്ടത്തിനൊത്ത് ചൂഷണം ചെയ്യാമെന്നുമുള്ള ചിന്ത (Speciesism), വർണവിവേചനം പോലെ ധാർമികമായും ശാസ്ത്രീയമായും തെറ്റാണ് എന്ന് അദ്ദേഹം കരുതുന്നു.
ആസ്ത്രിയയിൽ നിന്നും കുടിയേറിപ്പാർത്ത ഒരു ജൂതകുടുംബത്തിൽ, 1946-ൽ മെൽബോണിലാണ് സിങർ ജനിച്ചത്.
മെൽബോൺ യൂണിവേഴ്സിറ്റിയിലും  ഓക്സ്ഫോർഡ് യൂണിവേഴ്സിട്ടിയിലുമായി ഉപരിപഠനം നടത്തി.
1975-ൽ ആണ് അദ്ദേഹത്തിന്റെ പ്രശസ്തഗ്രന്ഥം ആനിമൽ ലിബറേഷൻ പ്രസിദ്ധീകൃതമായത്.
പീറ്റർ ഹാൻഡ്‌കെ
ഓസ്ട്രിയൻ നോവലിസ്റ്റും, നാടകകൃത്തും, വിവർത്തകനുമാണ് പീറ്റർ ഹാൻഡ്‌കെ (ജനനം: 6 ഡിസംബർ 1942).
2019 ലെ സാഹിത്യത്തിനുള്ള നോബൽ സമ്മാനം അദ്ദേഹത്തിന് ലഭിച്ചു.
പഠനകാലത്ത് തന്നെ എഴുത്തുകാരനായി പേരെടുത്ത അദ്ദേഹം നിരവധി ചിത്രങ്ങൾക്കും തിരക്കഥയെഴുതിയിട്ടുണ്ട്.
ഒരു ബാങ്ക് ഗുമസ്തന്റെ മകനായി 1942ൽ ഓസ്ട്രിയയിലെ ഗ്രിഫെനിലാണ് പീറ്റർ ഹാൻഡ്‌കെ ജനിച്ചത്.
ഇരുപതാം നൂറ്റാണ്ടിന്റെ രണ്ടാം പകുതിയിലെ തനത് ജർമ്മൻ ഭാഷാ എഴുത്തുകാരിൽ ഒരാളാണ് അദ്ദേഹം.
1961 മുതൽ 1965 വരെ ഗ്രാസ് സർവകലാശാലയിൽ നിയമം പഠിക്കുകയും അവന്റ്-ഗാർഡ് എന്ന സാഹിത്യ മാസികയ്ക്ക് കൈയ്യെഴുത്തുപ്രതികൾ എഴുതി നൽകുകയും ചെയ്തു.
രചനാ രീതി
പരമ്പരാഗത ഇതിവൃത്തവും സംഭാഷണവും കഥാപാത്രങ്ങളും ഇല്ലാത്ത നിരവധി നാടകങ്ങൾ പീറ്റർ ഹാൻഡ്‌കെ രചിച്ചിട്ടുണ്ട്.
തന്റെ ആദ്യത്തെ പ്രധാന നാടകമായ 'പ്രേക്ഷകരെ കുറ്റപ്പെടുത്തുന്നു' എന്നതിലൂടെ ഒരു പാരമ്പര്യ നിരാകരണവാദിയായ നാടകകൃത്ത് എന്ന നിലയിൽ അദ്ദേഹം പൊതുജനശ്രദ്ധ പിടിച്ചുപറ്റി.
ഇതിൽ നാല് അഭിനേതാക്കൾ നാടകത്തിന്റെ സ്വഭാവം ഒരു മണിക്കൂറോളം വിശകലനം ചെയ്യുകയും തുടർന്ന് പ്രേക്ഷകരെ അപമാനിക്കുകയും നാടകത്തിന്റെ  “പ്രകടനത്തെ” പ്രശംസിക്കുകയും ചെയ്യുന്നു.
ജനക്കൂട്ടത്തിൽ നിന്ന് വ്യത്യസ്‌ത പ്രതികരണങ്ങൾ ഉളവാക്കുന്ന തന്ത്രമായി ഇതിനെ കണക്കാക്കാം.
ഹാൻഡ്‌കെയുടെ ആദ്യത്തെ മുഴുനീള നാടകമായ കാസ്പർ (1968)  എന്നതിൽ ഹ്വസറിനെ സംസാരിക്കാൻ കഴിയാത്ത നിരപരാധിയായി ചിത്രീകരിക്കുന്നു.
ചെറുകഥകൾ, ഉപന്യാസങ്ങൾ, റേഡിയോ നാടകങ്ങൾ എന്നിവയും ഹാൻഡ്‌കെ എഴുതിയിട്ടുണ്ട്.
സാധാരണ ഭാഷയും ദൈനംദിന യാഥാർത്ഥ്യവും അവയ്‌ക്കൊപ്പമുള്ള യുക്തിസഹമായ ക്രമവും മനുഷ്യനെ നിയന്ത്രിക്കുന്നതും മാരകവുമായ സ്വാധീനം ചെലുത്തുന്നുവെന്നും അടിവരയിടുന്നതാണ് അദ്ദേഹത്തിന്റെ രചനകളുടെ പ്രധാന വിഷയം.
ഹാൻഡ്കെയുടെ "പെനാൽറ്റി കിക്ക് കാത്തുനിൽക്കുന്ന ഗോളിയുടെ ഏകാന്തത' എന്ന നോവൽ എൻ.എസ്‌.
മാധവന്റെ ഹിഗ്വിറ്റ എന്ന ചെറുകഥയിൽ പരാമർശിക്കപ്പെടുന്നു.
പുള്ളി ഡോൾഫിൻ ഇംഗ്ലീഷ് വിലാസം https://ml.wikipedia.org/wiki/Stenella_attenuata
ചാരനിറമോ നീലനിറമോ ഉള്ള ഈ ഡോൾഫിന്റ്റെ (Pantropical spotted dolphin, Stenella attenuata ) ശരീരമാകെ പുള്ളികളുണ്ട്.
ജനിക്കുന്ന അവസരത്തിൽ പുള്ളികളില്ലെങ്കിലും പ്രായമാകുന്നതോടെ പുള്ളികൾ പ്രത്യക്ഷപ്പെടുന്നു.
പ്രായമേറെയുള്ള ഡോള്ഫിനുകളുടെ ശരീരമാസകലം കുമിളകൾ പോലെയുള്ള പുള്ളികൾ ഉണ്ടായിരിക്കും.
ശരീരത്തിൽ വീതിയുള്ള മൂന്നു വരകൾ ഉണ്ടായിരിക്കും.
മുതുകു ഇരുണ്ട നിറവും ശരീരത്തിന് ഇടത്തരം നിറവുമായിരിക്കും.
അടിവശത്തിനു വിളറിയ നിറമായിരിക്കും.
ഇരുണ്ട ചിറകും പുറത്തേക്കു വളഞ്ഞിരിക്കുന്ന പോലെയുള്ള തുഴകളും ഇതിന്റെ സവിശേഷതകളാണ്.
ഒരറ്റത്ത് വെളുപ്പ് നിറമുള്ള മുഖവും വെളുത്ത ചുണ്ടുകളും ആണുള്ളത്.
വളരെ ഊർജ്ജസ്വലമായ ഈ ഡോൾഫിൻ അനേകം തവണ ജലോപരിതലത്തിൽ ഉയർന്നു ചാടാറുണ്ട്.
ചിലപ്പോഴൊക്കെ വളരെ ഉയരത്തിൽ കുതിച്ചു ചാടുന്ന ഇവ ഒന്നോ രണ്ടോ നിമിഷം വായുവിൽ നിശ്ചലമായി നിന്ന ശേഷമാണു വെള്ളത്തിലേക്ക് വീഴുന്നത്.
ശരീരത്തിന്റെ മൊത്ത നീളം 1.
6 - 2.
5 മീറ്റർ, ഭാരം 90 -120 കിലോഗ്രാം ആവാസം കാണപ്പെടുന്നത്
കിഴക്കും പടിഞ്ഞാറും തീരങ്ങളിൽ നിന്ന് വിട്ടകന്നു ഉൾകടലിൽ, പശ്ചിമബംഗാളിലെ സുന്ദർ ബന്നിലും തമിഴ്‌നാട് തീരത്തിൽ നിന്നകന്നും കാണപ്പെട്ടതായി രേഖപ്പെടുത്തിയിട്ടുണ്ട്.
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Stenella attenuata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Stenella attenuata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
പുള്ളി പഫിൻ ഇംഗ്ലീഷ് വിലാസം https://ml.wikipedia.org/wiki/Spot_Puffin
ഒരു പീത-ശ്വേത ചിത്രശലഭമാണ് പുള്ളി പഫിൻ ( ഇംഗ്ലീഷ് : Spot Puffin ).
Appias lalage എന്ന ശാസ്ത്രീയ നാമത്തിൽ അറിയപ്പെടുന്നു.
കേരളം , തമിഴ്‌നാട് സിക്കിം അരുണാചൽ പ്രദേശ് ആസാം എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ജനുവരി ,ഫെബ്രുവരി ,മാർച്ച് , ഏപ്രിൽ,മെയ് ,ജൂൺ ,നവംബർ,ഡിസംബർ  മാസങ്ങളിലാണ് ഇവയെ കാണാറുള്ളത് .
അവലംബം പുറം കണ്ണികൾ Appias lalage എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുള്ളി പാറത്തവള ഇംഗ്ലീഷ് വിലാസം https://ml.wikipedia.org/wiki/Indirana_diplosticta
പശ്ചിമഘട്ടമലനിരകളിലെ അഗസ്ത്യമല പ്രദേശത്ത് മാത്രം കണ്ടുവരുന്ന ഒരു തനതു ഇനം (endemic) തവളയാണ് പുള്ളി പാറത്തവള .
വലിയ ചാട്ടക്കാരനായതുകൊണ്ട് ഇംഗ്ലീഷിൽ സ്പോട്ടഡ് ലീപിംഗ് ഫ്രോഗ്സ് (Spotted leaping frog) എന്നാണ് ഈയിനം തവളകളെ വിളിക്കുന്നത്.
ഇന്ധിരാണാ ഡിപ്ലോസ്ട്രിക്ക്ട്ട ( Indirana diplosticta ) എന്നാണ് ശാസ്ത്രനാമം.
ഐയു.
സി.എൻ ചുവപ്പ് പട്ടിക പ്രകാരം ഈയിനം തവള വംശനാശ ഭീഷണി നേരിടുന്ന ഒരു ജീവിവർഗ്ഗമാണ്.
മരത്തവളകളിലെന്ന പോലെ ഇവയുടെ വിരലുകളുടെ അഗ്രഭാഗം പരന്നിട്ടാണ്.
ഇളം പിങ്ക് നിറത്തിലും ക്രീം നിറത്തിലും കാണുന്ന പുള്ളി പാറത്തവള, ഇതേ ജനുസ്സിൽപ്പെട്ട മറ്റു പാറത്തവളകളിൽ നിന്ന് വ്യത്യസ്തമായി ശരീരത്തിനു മുകളിൽ വശത്ത് തുട ശരീരത്തിനോട് ചേർന്നിരിക്കുന്ന ഭാഗത്ത് കറുത്ത പുള്ളിയുണ്ട്.
കൂടാതെ കാലുകളിൽ കറുത്ത വരയും.
സ്വർണ്ണനിറമുള്ള കണ്ണിന്റെ താഴ്ഭാഗം കറുത്തതും മൂക്ക് മുതൽ ചെവി വരെ കണ്ണിനു താഴെ കറുത്തനിറത്തിലുമാണ്.
നനവുള്ള പാറപ്പുറങ്ങളിലാണ് ഇവ മുട്ടയിടുന്നത്.
മറ്റു തവളകളുടെ വാൽമാക്രികളെ അപേക്ഷിച്ച് വളരെ പെട്ടെന്ന് തന്നെ പിൻ കാലുകൾ വളരുകയും അത് വസിക്കുന്ന പാറമേൽ പറ്റിപ്പിടിച്ചിരിക്കാൻ സഹായിക്കുകയും ചെയ്യും.
ഇവയുടെ പ്രജനനത്തെയും വാൽമാക്രികളുടെ ജീീതത്തെയും കുറിച്ചുള്ള പഠനങ്ങളോ വിവരങ്ങളോ ഒന്നും ഇതുവരെ ലഭ്യമല്ല .
പുള്ളി നിഴൽത്തുമ്പി ഇംഗ്ലീഷ് വിലാസം https://ml.wikipedia.org/wiki/Protosticta_gravelyi
കറുത്ത ശരീരത്തിൽ വെളുത്ത വരകളും ഉദരത്തിൽ വെളുത്ത വളയങ്ങളുമുള്ള നിഴൽത്തുമ്പി കുടുംബത്തിൽ ഉള്ള ഒരു സൂചിത്തുമ്പിയാണ് പുള്ളി നിഴൽത്തുമ്പി ( ശാസ്ത്രീയനാമം : Protosticta gravelyi ) .
നീളമുള്ള ഉദരവും, ഉദരത്തിന്റെ പകുതിയിൽ താഴെ മാത്രം നീളമുള്ള ചിറകുകളും, കടും തവിട്ട് നിറമുള്ള കണ്ണുകളുമുള്ള ആൺതുമ്പിയെ തിരിച്ചറിയാൻ എളുപ്പമാണ്.
പശ്ചിമഘട്ട വനമേഖലയിൽ ഇവ സാധാരണമാണ്.
പായലും പന്നൽ ചെടികളും നിറഞ്ഞ പാറയിടുക്കുകൾ, മണൽത്തിട്ടകൾ, എന്നിവിടങ്ങളിലായി കാണുന്നു.
കണ്ണുകൾക്ക് കടും തവിട്ടു നിറമാണ്.
ഇവയുടെ കഴുത്തിന് മങ്ങിയ വെളുപ്പു നിറമാണ്.
തിളങ്ങുന്ന കറുപ്പു  നിറമുള്ള ഉരസ്സിൽ രണ്ട് വെളുത്ത വരകൾ കാണാം.
ഇവയുടെ കാലുകൾക്ക് മങ്ങിയ വെളുപ്പു നിറവും കാൽമുട്ടുകൾക്ക് കറുപ്പുനിറവുമാണ്.
പിൻകഴുത്തിലെ വെളുത്ത നിറം ആൺതുമ്പികളെക്കാളും കൂടുതലായിരിക്കും.
ചെറിയ ദൂരം മാത്രം സഞ്ചരിക്കുന്ന ഇവ പതുക്കെയാണ് പറക്കുക.
മുന്നോട്ടും പിന്നോട്ടും പറക്കാനുള്ള കഴിവും ഇവയ്ക്കുണ്ട്.
ഇരുട്ടുള്ള പ്രദേശങ്ങളിൽ ഉദരത്തിലെ വെള്ളപ്പാടുകൾ മാത്രമായിരിക്കും കണ്ണിൽപ്പെടുന്നത്.
അരുവികളിലാണ് ഇവ മുട്ടയിടാറുള്ളത്.
കൂട്ടമായിട്ടാണ് ഇവ ജീവിക്കുന്നത്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ പുള്ളി നിഴൽത്തുമ്പി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
പുള്ളി നിഴൽത്തുമ്പി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
പുള്ളി നീർക്കാവലൻ ഇംഗ്ലീഷ് വിലാസം https://ml.wikipedia.org/wiki/Epophthalmia_frontalis
നീർക്കാവലന്മാർ എന്നറിയപ്പെടുന്ന തുമ്പി കുടുംബത്തിലെ ഒരംഗമാണ് പുള്ളി നീർക്കാവലൻ .
Epophthalmia frontalis എന്നാണ് ഇവയുടെ ശാസ്ത്രനാമം.
ഇന്ത്യ, നേപ്പാൾ, തായ്‌ലൻഡ് തുടങ്ങിയ തെക്ക്-കിഴക്കൻ ഏഷ്യൻ രാജ്യങ്ങളിലാണ് ഇവയെ കണ്ട് വരുന്നത്.
ഇന്ത്യയിൽ കേരളം, ആസ്സാം, മഹാരാഷ്ട്ര, ഒഡീഷ, തമിഴ്നാട് എന്നീ സംസ്ഥാനങ്ങിലാണ് ഇവയെ കണ്ടെത്തിയിട്ടുള്ളത് .
നീല കലർന്ന പച്ചനിറത്തിലുള്ള കണ്ണുകളോട് കൂടിയ ഒരു വലിയ തുമ്പിയാണ്പുള്ളി നീർക്കാവലൻ.
ഉരസ്സിന് ഇരുണ്ട ചുവപ്പ് കലർന്ന ബ്രൗൺ നിറമാണ്.
കൂടാതെ മഞ്ഞ കലർന്ന പച്ച നിറത്തിലുള്ള തിളക്കവും ഉണ്ട്.
ഉരസ്സിന് മുകൾ ഭാഗത്തായി വീതി കുറഞ്ഞ ഒരു വരയും, ഇരു വശങ്ങളിലായി വീതി കുറഞ്ഞ മറ്റൊരു വരയും കാണാം.
കറുത്ത നിറത്തിലുള്ള ഉദരത്തിന്റെ അവസാന ഖണ്ഡങ്ങൾക്ക് ചുവപ്പ് കലർന്ന ബ്രൗൺ നിറമാണ്.
ഉദരത്തിൽ ഉടനീളം മങ്ങിയ മഞ്ഞ നിറത്തിലുള്ള പാടുകൾ കാണാം.
പൊതുവെ പ്രായപൂർത്തിയായ പുള്ളി നീർക്കാവലൻ തുമ്പികളെ ജലാശയങ്ങളിൽ നിന്ന് ദൂരെ മാറിയാണ് കാണാനാവുക.
ജലസസ്യങ്ങൾ നിറഞ്ഞ കുളങ്ങളിലും ടാങ്കുകളിലുമൊക്കെയാണ് ഈ തുമ്പി മുട്ടയിടുന്നത് .
പുള്ളി നെല്ലിക്കോഴി ഇംഗ്ലീഷ് വിലാസം https://ml.wikipedia.org/wiki/Spotted_crake
ജർമ്മനിയിലെ വിസ്ബാദെൻ മ്യൂസിയത്തിൽ നിന്നുള്ള മുട്ടകളുടെ ശേഖരം.
റാല്ലിഡെ കുടുംബത്തിൽപ്പെടുന്ന, കുളക്കോഴിയോട് സാമ്യമുള്ള ഒരു ചെറിയ നീർപ്പക്ഷിയാണ് പുള്ളി നെല്ലിക്കോഴി ( Porzana porzana ).
ദീർഘദൂര ദേശാടകരാണ് ഈയിനം നെല്ലിക്കോഴികൾ.
യൂറോപ്പിലെ ചതുപ്പുകളിലും വടക്കേ മെഡിറ്ററേനിയൻ ഭാഗത്തുമായിട്ടാണ് ഇവ മുട്ടയിടുന്നത്.
ശീതകാലങ്ങളിൽ ആഹാരത്തിനായി ഏഷ്യാ ഭൂഖണ്ഡത്തിന്റെ വടക്കുഭാഗത്തേയ്ക്കും ആഫ്രിക്കയിലേക്കും ഇവ ദേശാടനം ചെയ്യുന്നു.
ചതുപ്പുകളിലെ വരണ്ട പ്രദേശങ്ങളിലാണ് ഇവ കൂടുകൂട്ടുന്നത്.
ഒരുതവണ 6 മുതൽ 15 വരെ മുട്ടയിടുന്നു.
ദേഹം മുഴുവൻ പുള്ളിയുള്ളതുകൊണ്ടാണ് ഈ നെല്ലിക്കോഴിയിനത്തെ പുള്ളി നെല്ലിക്കോഴിയെന്ന് വിളിക്കുന്നത്.
വയലുകളിലും ചെളി പ്രദേശങ്ങളിലെ പുല്ലുകളിലും പൊന്തക്കാടുകളിലും ഒളിഞ്ഞു ജീവിക്കുന്ന പക്ഷികളാണിവ.
ഇന്ത്യയിൽ ഹിമാലയത്തിന്റെ പലഭാഗങ്ങളിലും അപൂർവ്വമായി കർണ്ണാടകം , തമിഴ്നാട് സംസ്ഥാനങ്ങളിലും ഇവയെ കാണാറുണ്ട്.
2015ൽ കേരളത്തിലെ കോട്ടയം ജില്ലയിൽ നിന്ന് പുള്ളി നെല്ലിക്കോഴിയെ ആദ്യമായി റിപ്പോർട്ട് ചെയ്തു .
ആഫ്രിക്കൻ - യൂറേഷ്യൻ ദേശാടന നീർപ്പക്ഷി സംരക്ഷണ കരാർ ( AEWA ) പ്രകാരം സംരക്ഷിക്കപ്പെട്ടിട്ടുള്ള പക്ഷിയാണ് പുള്ളി നെല്ലിക്കോഴി.
ചിത്രശാല പ്രായപൂർത്തിയായിട്ടില്ലാത്തവ തിരിച്ചറിയാൻ അവലംബം പുറത്തേയ്ക്കുള്ള കണ്ണികൾ Wikimedia Commons has media related to Porzana porzana .
വിക്കിസ്പീഷിസിൽ Porzana porzana എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Spotted crake species text in The Atlas of Southern African Birds .
BirdLife species factsheet for Porzana porzana Feathers of Spotted crake (Porzana porzana) Archived 2015-06-09 at the Wayback Machine .
Porzana porzana on Avibase {{{2}}} videos, photos, and sounds at the Internet Bird Collection പുള്ളി നെല്ലിക്കോഴി photo gallery at VIREO (Drexel University) Interactive range map of Porzana porzana at IUCN Red List maps Audio recordings of Spotted crake on Xeno-canto .
Xeno-canto .
പുള്ളി ചതുരവാലൻ കടുവ ഇംഗ്ലീഷ് വിലാസം https://ml.wikipedia.org/wiki/Burmagomphus_pyramidalis
കടുവത്തുമ്പികൾ എന്ന തുമ്പി കുടുംബത്തിൽപ്പെട്ട ഒരു തുമ്പിയാണ് പുള്ളി ചതുരവാലൻ കടുവ ( Burmagomphus pyramidalis ).
ഇംഗ്ലീഷിൽ Spotted Sinuate Clubtail എന്ന പേരിലാണ് ഇതറിയപ്പെടുന്നത്.
Burmagomphus pyramidalis pyramidalis , Burmagomphus pyramidalis sinuatus എന്നിങ്ങനെ രണ്ട് ഉപസ്പീഷീസുകളുണ്ട്.
B. pyramidalis ഇന്ത്യയിലും B. sinuatus ശ്രീലങ്കയിലും കാണപ്പെടുന്നു.
ഇന്ത്യയിൽ കേരളം, തമിഴ്നാട്, കർണ്ണാടക, മഹാരാഷ്ട്ര എന്നീ സംസ്ഥാനങ്ങളിലാണ് ഈ തുമ്പിയെ കണ്ടെത്തിയിട്ടുള്ളത്.
ശിരസ്സിന് മുകളിൽ കണ്ണുകൾക്കിടയിലായുള്ള മഞ്ഞ പൊട്ടും, ഉദരത്തിന്റെ എട്ടാം ഖണ്ഡത്തിലുള്ള മഞ്ഞ വരകളും ഈ തുമ്പിയെ സമാനമായ മറ്റു സ്പീഷീസുകളിൽ നിന്നും വേർതിരിച്ചറിയാൻ സഹായിക്കുന്നു.
മെയ് മുതൽ ജൂലൈ വരെയുള്ള സമയത്താണ് ഈ തുമ്പിയെ കാണാനാവുക.
ശിരസ്സിന് കറുത്ത നിറമാണ്.
കറുപ്പ് നിറത്തിലുള്ള ഉരസ്സിൽ മഞ്ഞ കലർന്ന പച്ച നിറത്തിലുള്ള പാടുകൾ കാണാം.
സുതാര്യമായ ചിറകുകളുടെ തുടക്ക ഭാഗത്ത് ചിലപ്പോൾ നേരിയ കാവി നിറം വ്യാപിച്ച് കാണാം.
കറുത്ത നിറത്തിലുള്ള ഉദരത്തിൽ മഞ്ഞ നിറത്തിലുള്ള പാടുകളും വരകളും കാണപ്പെടുന്നു.
ആൺതുമ്പിയും പെൺതുമ്പിയും കാഴ്ച്ചയിൽ വലിയ വ്യത്യാസമില്ല .
ആൺതുമ്പിയുടെ ഉദരത്തിന് 30 മില്ലിമീറ്ററും , പിൻചിറകുകൾക്ക് 23-24 മില്ലിമീറ്ററും വലിപ്പമുണ്ട്.
പെൺതുമ്പികളിൽ ഇത് യഥാക്രമം 33 മില്ലിമീറ്ററും 27 മില്ലിമീറ്ററും ആണ്.
ഉയർന്ന മലമ്പ്രദേശങ്ങളിലെ കാട്ടരുവികളിലാണ് ഈ തുമ്പി മുട്ടയിടുന്നത്.
കാട്ടാറുകളുടെ ഓരത്തുള്ള പുഴയോരക്കാടുകളിലെ വൃക്ഷത്തലപ്പുകളിലാണ് ഇവയെ കാണാനാവുക.
അപൂർവ്വമായി അരുവികളുടെ മധ്യത്തിലുള്ള പാറകളിൽ ഇരിക്കുന്നത് കാണാം.
ഈ തുമ്പിയുടെ ലാർവ്വകൾ അരുവികളുടെ അടിത്തട്ടിലുള്ള മണലിൽ കുഴികളുണ്ടാക്കി കഴിയുന്നവയാണെന്ന് ഫ്രേസർ (അദ്ദേഹമാണ് ആദ്യമായി ഇന്ത്യയിലെ തുമ്പികളെക്കുറിച്ച് ആധികാരികമായി പഠിച്ചത്) നിരീക്ഷിച്ചിട്ടുണ്ട്.
പുള്ളി നവാബ്‌
ഒരു രോമപാദ ചിത്രശലഭമാണ് ‌ ( ഇംഗ്ലീഷ് : Anomalous Nawab ) .
Charaxes agrarius എന്ന ശാസ്ത്രീയ നാമത്തിൽ അറിയപ്പെടുന്നു.
ഇവക്ക് നവാബുമായി വളരെ സാമ്യമുണ്ട്.
കേരളം , ആന്ധ്രാപ്രദേശ്‌ ,  എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ചിത്രശാല on Jatropha species  in Hyderabad, India .
on Jatropha species  in Hyderabad, India .
on Amaltas Cassia fistula in Hyderabad, India .
in Chirkul near Hyderabad, India .
Basking in Hyderabad, India .
അവലംബം Evans, W.H. (1932) The Identification of Indian Butterflies.
(2nd Ed), Bombay Natural History Society, Mumbai, India Wynter-Blyth, M.A. (1957) Butterflies of the Indian Region, Bombay Natural History Society, Mumbai, India.
പുറം കണ്ണികൾ Charaxes agrarius എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുള്ളി മരതകത്തുമ്പി
കേരള ഗ്രാമങ്ങളിലെ തെളിനീർചാലുകൾക്കരികിലും, കൈത്തോടുകൾക്കു സമീപവും കാണപ്പെട്ടിരുന്ന തുമ്പിയാണ് പുള്ളി മരതകത്തുമ്പി (Black Tipped Forest Glory) ( ശാസ്ത്രീയനാമം : Vestalis apicalis ) .
എന്നാൽ ഗ്രാമങ്ങളിൽ  തെളിനീർചാലുകളും മറ്റും മലിനീകരിക്കപ്പെട്ടതോടെ അവ ഏതാണ്ട്  അപ്രത്യക്ഷമായമട്ടിലാണ്.
എങ്കിലും ഇവയെ മഴക്കാലത്തും, നനവുള്ള പ്രദേശങ്ങളിലും കാണാം.
ആൺതുമ്പിയ്ക്ക്  മുഖഭാഗം ഇളം പച്ചയും കണ്ണുകൾ മുകൾ ഭാഗം കറുപ്പും അടിഭാഗം കിളിപ്പച്ചനിറവുമാണ്.
ശരീരഭാഗം ലോഹവർണ്ണത്തിൽ തിളങ്ങുന്ന മരതകപ്പച്ച നിറത്തിലാണ്.
കാലുകൾക്ക് ഇളം കറുപ്പും തേൻ വർണ്ണവുമാണ്.
ചിറകുകളുടെ അറ്റത്ത് കറുത്തപുള്ളിയുമുണ്ട്.
പെൺത്തുമ്പിയ്ക്ക് അധികം വർണ്ണശോഭയില്ല.
നാഗിബ് പാഷ മഹ്ഫൂസ് ഇംഗ്ലീഷ് വിലാസം https://ml.wikipedia.org/wiki/Naguib_Pasha_Mahfouz
പ്രസവചികിത്സ ഫിസ്റ്റുലയിൽ പയനിയർ ആയിരുന്നു നാഗിബ് പാഷ മഹ്ഫൂസ് (അറബിക്: نجيب باشا محفوظ / ALA-LC: Nagīb Bāshā Maḥfūẓ; 5 ജനുവരി 1882 - 25 ജൂലൈ 1974) ഈജിപ്തിലെ ഒബ്‌സ്റ്റെട്രിക്‌സ് ആൻഡ് ഗൈനക്കോളജിസ്റ്റിന്റെ പിതാവായി അറിയപ്പെടുന്നു.
1882 ജനുവരി 5 ന് ഈജിപ്തിലെ ഡെൽറ്റയിലെ മൻസൂറ നഗരത്തിൽ ഒരു കോപ്റ്റിക് ക്രിസ്ത്യൻ കുടുംബത്തിലാണ് മഹ്ഫൂസ് ജനിച്ചത്.
1898-ൽ അദ്ദേഹം കാസർ എൽ ഐനി മെഡിക്കൽ സ്കൂളിൽ ചേർന്നു.
അവിടെ പ്രഗത്ഭരായ യൂറോപ്യൻ പ്രൊഫസർമാരായിരുന്നു അദ്ധ്യാപനം പ്രധാനമായും ഏറ്റെടുത്തിരുന്നത്.
ഈ സമയത്ത്, Qasr El Eyni ഹോസ്പിറ്റലിൽ പ്രസവചികിത്സയുടെയും ഗൈനക്കോളജിയുടെയും വകുപ്പില്ലായിരുന്നു.
കൂടാതെ അദ്ദേഹം പങ്കെടുത്ത ഒരേയൊരു പ്രസവം "അമ്മയ്ക്കും കുഞ്ഞിനും മാരകമായി അവസാനിച്ചു".
1911-ൽ നഗീബ് മഹ്ഫൂസ് ഫയ്ക ആസ്മിയെ വിവാഹം കഴിച്ചു.
അവർക്ക് ഒരു മകനും നാല് പെൺമക്കളും ഉണ്ടായിരുന്നു.
1974 ജൂലൈ 25-ന് 92-ആം വയസ്സിൽ അദ്ദേഹം അന്തരിച്ചു.
അദ്ദേഹത്തിന്റെ ചെറുമകൻ റാമി നഗ്യൂബ് മഹ്ഫൂസ് ആണ്.
അദ്ദേഹം ഏറ്റവും മികച്ച ഐജിസിഎസ്ഇ അക്കൗണ്ടിംഗ് അധ്യാപകനാണ്.
അവലംബം Thomas F. Baskett.
"On the Shoulders of Giants: Eponyms and Names in Obstetrics and Gynaecology" , second edition, RCOG Press, Royal College of Obstetricians and Gynaecologists, 2008.
Naguib Mahfouz.
"The life of an Egyptian doctor."
Edinburgh and London: E S Livingstone Ltd, 1966.
(1963 Arabic text , with a foreword by The Dean of Arabic Literature Taha Hussein ) Samir Mahfouz Simaika and Youssef Samir Simaika.
"Naguib Mahfouz: the man who dedicated his life to the betterment of women’s health" , Watani International, 25 July 2004.
Coptic Medical Society U K Archived 2015-04-08 at the Wayback Machine .
നാഗേശ്വർ ജ്യോതിർലിംഗം ഇംഗ്ലീഷ് വിലാസം https://ml.wikipedia.org/wiki/Nageshvara_Jyotirlinga ദ്വാരകയിലെ നാഗേശ്വര ക്ഷേത്രം ഉത്തരാഖണ്ഡിലെ ജാഗേശ്വർ ക്ഷേത്രം
ശിവപുരാണത്തിൽ പരാമർശിക്കുന്ന 12 ജ്യോതിർലിംഗങ്ങളിൽ ഒന്നാണ് നാഗേശ്വർ (ശതരുദ്ര സംഹിത,അദ്ധ്യായം.42/2-4, "നാഗേശം ദാരുകാവനേ").
ഭൂമിയിലെ ആദ്യത്തെ ജ്യോതിർലിംഗമാണ് നാഗേശ്വർ എന്നാണ് വിശ്വാസം.
നാഗേശ്വര ജ്യോതിർലിംഗ സ്ഥാനത്തെകുറിച്ചുള്ള വാഗ്വാദങ്ങൾ
ദ്വാദശജ്യോതിർലിംഗ സ്തോത്രത്തിൽ പറയുന്നത് നാഗേശ്വര ക്ഷേത്രം ദാരുകാവനത്തിലാണെന്നാണ്.
ഇന്ന് ഈ ജ്യോതില്ലിംഗക്ഷേത്രത്തിന്റെ യഥാർത്ഥ സ്ഥാനത്തെച്ചൊല്ലി വാദപ്രതിവാദങ്ങൾ നിലനിൽക്കുന്നുണ്ട്.
നാഗേശ്വർ എന്നനാമത്തിൽ അറിയപ്പെടുന്ന മൂന്ന് സുപ്രധാനക്ഷേത്രങ്ങൾ ഇന്ത്യയിലുണ്ട്.
ഉത്തരാഘണ്ഡിലെ അൽമോറയിലെ ജാഗേശ്വർ ക്ഷേത്രം, ഗുജറാത്തിലെ ദ്വാരകയിലെ നാഗേശ്വർ, മഹാരാഷ്ട്രയിലെ ഔംഢയിലുള്ള നാഗ്നാഥ് എന്നിവയാണ് ആ മൂന്ന് ക്ഷേത്രങ്ങൾ.
ഇതിഹാസങ്ങളിൽ പരാമർശിക്കുന്ന ദാരുകവനത്തിന്റെ യഥാർത്ഥ സ്ഥാനത്തെച്ചൊല്ലി ഇന്ന് വാദപ്രതിവാദങ്ങൾ നിലനിൽക്കുന്നുണ്ട്.
ദേവദാരു വൃക്ഷങ്ങളുടെ വനം എന്നർത്ഥം വരുന്ന 'ദാരുവനത്തിൽ' നിന്നാണ് 'ദാരുകാവനം' എന്ന വാക്ക് ഉദ്ഭവിച്ചത് എന്ന് വിശ്വസിക്കുന്നു.
ഇതുപ്രകാരം ദേവദാരു വൃക്ഷങ്ങൾ കാണപ്പെടുന്ന വനം ഉത്തരാഘണ്ഡിലെ അൽമോറയിലാണുള്ളത്.
ഇന്ത്യൻ ഉപഭൂഖണ്ഡത്തിൽ ദേവദാരു വൃക്ഷങ്ങൾ കാണാൻ സാധിക്കില്ല .
ദേവദാരു വൃക്ഷങ്ങൾ ശിവനുമായി വളരെയേറെ ബന്ധമുള്ളതാണെന്ന് ചില കൃതികളിലും പരാമർശിക്കുന്നു.
മുനിമാർ ശിവനെ പ്രസാദിപ്പിക്കുവാനായി ദേവദാരു വൃക്ഷത്തിന്റെ ചുവട്ടിലിരുന്ന് ധ്യാനിച്ചിരുന്നു എന്നാണ് വിശ്വാസം.
ദ്വാരക, ദാരുകാ എന്നീ വാക്കുകൾ തമില്ലുള്ള സാമ്യം മൂലം ഇവരണ്ടും ഒന്നാണെന്ന് കരുതിപ്പോരുന്നു.
ഇതനുസരിച്ചായാൽ നാഗേശ്വര ജ്യോതിർലിംഗം ഗുജറാത്തിലെ ദ്വാരകയിലാണ് .
പക്ഷേ ഹിന്ദു ഇതിഹാസങ്ങളീൽ ഒന്നും ദ്വാരകയിലെ വനത്തെകുറിച്ച് പരാമർശിക്കുന്നില്ല.
ശ്രീ കൃഷ്ണന്റെ നഗരമാണ് ദ്വാരക.
വിന്ധ്യാ പർവതപ്രദേശത്താണ് ദാരുകാവനം എന്നും വിശ്വസിക്കപ്പെടുന്നു.
ഇതനുവർത്തിച്ച് നാഗേശ്വർ ജ്യോതിർലിംഗം മഹാരാഷ്ട്രയിലെ ഔംഢയിലുള്ള  നാഗ്നാഥ് ക്ഷേത്രമാണ്.
നാഗിബറാക്സ്ക ഇംഗ്ലീഷ് വിലാസം https://ml.wikipedia.org/wiki/Nagybaracska Location of Bács-Kiskun county in Hungary
നാഗിബറാക്സ്ക (Croatian: Baračka ) തെക്കൻ ഹംഗറിയിലെ സതേൺ ഗ്രേറ്റ് പ്ലെയിൻ മേഖലയിൽ Bács-Kiskun കൗണ്ടിയിലെ ഒരു ഗ്രാമവും മുനിസിപ്പാലിറ്റിയുമാണ് .
ഈ പ്രദേശം 37.95 ചതുരശ്ര കിലോമീറ്ററാണ്.
2015-ലെ സെൻസസ് അനുസരിച്ച് ഇവിടത്തെ ജനസംഖ്യ 2289 ആയിരുന്നു.
ജനസംഖ്യ Magyars Croats അവലംബം
നാഗൂർ ദർഗ ഇംഗ്ലീഷ് വിലാസം https://ml.wikipedia.org/wiki/Nagore_Durgha
തമിഴ്നാട്ടിലെ തഞ്ചാവൂർ ജില്ലയിലുള്ള ഒരു തീർഥാടന കേന്ദ്രമാണ് നാഗൂർ ദർഗ .
നാഗപട്ടണത്തുനിന്ന് സുമാർ 10 കിലോമീറ്റർ വടക്കു സ്ഥിതിചെയ്യുന്ന നാഗൂറിന്റെ പ്രശസ്തിക്കുകാരണം ഇവിടത്തെ നാഗൂർ ദർഗ എന്ന മുസ്ലിം തീർഥാടനകേന്ദ്രമാണ്.
വിശുദ്ധ ഷാഹുൽ ഹമീദി(മീരാൻ സാഹിബ്)ന്റെ അന്ത്യവിശ്രമകേന്ദ്രമാണ് നാഗുർ ദർഗ.
നാഗൂരിൽ ജീവിച്ചിരുന്ന ഇദ്ദേഹത്തെ തഞ്ചാവൂരിലെ ഭരണാധികാരികൾ പോലും ആദരിച്ചിരുന്നു.
നാഗൂർ പള്ളിയിൽ വർഷംതോറും നടത്തുന്ന കൊന്തോരി (Kondori) മഹോത്സവത്തിൽ പങ്കെടുക്കാൻ തദ്ദേശവാസികളെക്കൂടാതെ ഇന്ത്യയുടെ മറ്റുഭാഗങ്ങളിൽനിന്ന് ജാതി - മതഭേദമെന്യേ നിരവധി പേർ എത്താറുണ്ട്.
അവലംബം പുറത്തേക്കുള്ള കണ്ണികൾ http://www.nagoredargha.com/ http://www.aulia-e-hind.com/dargah/Nagoor.htm Archived 2016-12-23 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാഗൂർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാഗേന്ദ്ര മത്സ്യം ഇംഗ്ലീഷ് വിലാസം https://ml.wikipedia.org/wiki/Osteochilus
സൈപ്രിനിഡെ (Cyprinidae) മത്സ്യകുടുംബത്തിൽപ്പെടുന്ന വളർത്തുമത്സ്യമാണ് നാഗേന്ദ്ര മത്സ്യം .
: ഓസ്റ്റിയോക്കൈലസ് തോമാസ്സി (Osteochilus thomassi).
ദക്ഷിണേന്ത്യയിലെ ഗോദാവരി , കൃഷ്ണ , തുംഗഭദ്ര എന്നീ നദികളിൽ ഈ മത്സ്യം ധാരാളമായി കാണുന്നു.
നീളത്തിൽ വളരുന്ന നാഗേന്ദ്ര മത്സ്യത്തിന് ദീർഘായതാകൃതിയാണ്.
ഇതിന്റെ മുതുകുഭാഗവും ഉദരഭാഗവും മങ്ങിയ വെളുപ്പും പാർശ്വങ്ങൾ വെള്ളിനിറവുമാണ്.
ശരീരത്തിന്റെ പാർശ്വഭാഗം അല്പം പതിഞ്ഞിരിക്കുന്ന ഇതിന്റെ മോന്ത വായയുടെ മുകളിലേക്ക് അല്പം ഉന്തിനിൽക്കുന്നു.
മോന്തയിൽ നിരവധി സൂക്ഷ്മസുഷിരങ്ങളുമുണ്ട്.
മേൽച്ചുണ്ടിൽ ഞൊറികളുണ്ടായിരിക്കും; തൊങ്ങലുകളില്ല.
മുൻപാർശ്വച്ചിറകുകൾ തലയുടെ അത്രതന്നെ നീളമുള്ളതാണ്.
നാഗേന്ദ്ര മത്സ്യത്തിന് ക്രമത്തിൽ അടുക്കിയിരിക്കുന്ന വലിയ ചെതുമ്പലുകളാണുള്ളത്.
പാർശ്വരേഖയിൽ 35-45 ചെതുമ്പലുകളുണ്ടായിരിക്കും.
മുതുച്ചിറകിൽ 11-13 ശാഖകളുള്ള റേ കൾ കാണപ്പെടുന്നു.
വാൽച്ചിറകിന്റെ അരികിനു കറുപ്പുനിറമാണ്.
നാഗേന്ദ്ര മത്സ്യം പ്രധാനമായും ജലോപരിതലത്തിലാണ് ഇരതേടുന്നത്.
ജലാശയങ്ങളുടെ കരയോടടുത്ത ഭാഗങ്ങളിലും അടിത്തട്ടിലും ചുണ്ടുകൾ കൊണ്ട് ചികഞ്ഞു നടന്ന് ഇരയെ കണ്ടെത്തുന്നു.
സസ്യപ്ലവകങ്ങളും പായലുകളും ക്രസ്റ്റേഷ്യ വർഗത്തിൽപ്പെട്ട ജന്തുപ്ലവകങ്ങളുമാണ് ഇവ ഭക്ഷിക്കുന്നത്.
നാഗേന്ദ്ര മത്സ്യം പ്രജനനം നടത്തുന്നത് ജൂൺ മുതൽ സെപ്തംബർ വരെയുള്ള മാസക്കാലയളവിലാണ്.
ഇക്കാലത്ത് അമ്പതോളം മത്സ്യങ്ങൾ കൂട്ടം ചേർന്ന് ആഴം കുറഞ്ഞതും ചരൽനിറഞ്ഞതുമായ നല്ല ഒഴുക്കുള്ള നദീതീരങ്ങളിലേക്കു പ്രജനനത്തിനായി എത്തിച്ചേരുന്നു.
25 സെന്റിമീറ്ററോളം വളർച്ചയെത്തിയ ഒരു പെൺമത്സ്യം 30,000 മുട്ടകൾ വരെ ഇടുന്നതായി കണ്ടെത്തിയിട്ടുണ്ട്.
മുട്ടകൾക്ക് ഏകദേശം 1.5 മി.മീ.
വരെ വ്യാസമുണ്ടാകും.
മത്സ്യകൃഷി
തമിഴ്നാട്ടിലും ആന്ധ്രപ്രദേശിലും നാഗേന്ദ്ര മത്സ്യക്കൃഷിയുണ്ട്.
പായലുകളും സസ്യപ്ലവകങ്ങളും നിറഞ്ഞ ഉൾനാടൻ കുളങ്ങളിലും ജലാശയങ്ങളിലും ഈ മത്സ്യം വളർത്തുന്നത് വളരെ ആദായകരമാണെന്ന് കണ്ടിട്ടുണ്ട്.
പുറത്തേക്കുള്ള കണ്ണികൾ Images for Osteochilus http://www.seriouslyfish.com/species/osteochilus-hasseltii/ http://www.fishbase.org/summary/Osteochilus-nashii.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാഗേന്ദ്ര മത്സ്യം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാഗാർജ്ജുനൻ ഇംഗ്ലീഷ് വിലാസം https://ml.wikipedia.org/wiki/Nagarjuna സ്കോട്ട്‌ലണ്‌ഡിൽ സാമ്യേ ലിങ്ങ് ആശ്രമത്തിലെ നാഗാർജ്ജുനവിഗ്രഹം